سلام عليكم ورحمة الله وبركاته. معنى مقصر في قلبي جدا يا جماعة. حاسس ان الخمسين الف سنة بتوع يوم القيامة هيبقوا صدمة مهولة للبشرية بس مش صدمة ساعة ما البشرية تشوف آآ الجنة وتتصدم ان الجنة جميلة اوي اوي اوي. يا حبيب قلبي. ربنا لو انت عبدت ربنا مش
مش هيديك اسبوع في مارينا. يا بنتي لو انت لبستي حجاب امهات المؤمنين ربنا مش هيديكي آآ آآ يعني رحلة تلات تيام في العين السخنة. ربنا هي دي الجنة عرضها السماوات والارض. الناس لما هتشوف الجنة يوم القيامة الناس هتزهل. هتزهل وهتندم. يا ريتنا كنا اشتغلنا ليل نهار عشان الجنة ده ايه؟ وفيه صدمة تانية ساعة رؤية
النار ساعة رؤية النار الناس هتتصادم هي النار كانت بالبشاعة ديت. انا انا يا ريتني كنت استترت من النار بكل شيء. يا ريتني ما كنتش بطلت عبادة عشان ربنا يحميني من النار النهاردة. ولكن اكبر صدمة في الخمسين الف سنة كلها. اكبر صدمة هتاخدها البشرية كلها في الخمسين الف سنة. هي صدمة معرفة الله
هي صدمة لما البني ادم يوم القيامة مش يعرف الجنة بقى بحق وحقيقي. ولا يعرف النار بحق وحقيقي. لما البني ادم يعرف ربنا بحق وحقيقي. لما البني ادم يعرف الله ويعرف هو كان غافل قد ايه عن الله. عشان كده الاية اللي تقطع القلب ان تقول نفس ان تقول نفس نفس
طب لو واحد بس ندم يوم القيامة المفروض اهل الدين يسعوا ان ولا واحد يندم يوم القيامة ان تقول نفس ونفسه برضه بالمفرد لان كل واحد هيلاقي نفسه لوحده يوميها
ومش هيلاقي حد جنبه ان تقول نفس يا حسرتاه على ما فرطت في جنب الله وان كنت لمن الساخرين. يعني ايه في جنب الله. يقول لك آآ جنابك يعني زي معاليك وسيادتك وسعادتك يقول لك جناب السلطان يعني معالي السلطان. يعني السلطان زو الشأن العظيم
السلطان ذو العظمة المهولة. يبقى على ما فرطت في جنب الله اي على ما فرطت في شأن الله. وفي عظمة الله وفي لله! ده ربنا! انت كنت عظيم اوي يا رب! انا ما كنتش اعرف ان انت من العظمة دي يا رب. يا حسرتها! شف الالف اللي في الاخر دي! اقعد بقى
ااندب وولول بقى لبعد بكرة. يا حسرتا على ما فرطت في جنب الله. في عظمة ربنا انا ما كنتش اعرف انك بالعظمة دي يا رب وان كنت قتل من الساخرين. من الساخرين من مين؟ من الناس اللي كانوا مموتين نفسهم عشان ربنا. اللي كانوا بيلبسوا نقاب في عز الصيف وانا ابص واقول ايه؟ هم
كده ليه الشباب اللي كان يصحى من اتناشر بالليل يقعد يقوم الليل لحد الفجر هو يا عم انت عامل في نفسك كده ليه؟ يا اخوانا هو العالم السنية والعالم المتدينة دول
مبهدلين نفسهم ويجروا في الدعوة ويجروا في العبادة. ويجروا في الاعمال الخيرية. ويجروا في قيام الليل. ويبهدلوا نفسهم في الصيام. وتلبس اه اعجب امهات المؤمنين ليه انتم بتعملوا كده ؟ وان كنتم لمن الساخرين. كنت بقعد اتريق على المتدينين والمحبكين واقول عليهم محبكاتية واقول ان هم مأفورين اوي
انا ما كنتش فاهم هم بيعملوا كده عشان مين ؟ انا ما كنتش فاهمهم وعايزين يهربوا لمين ؟ انا ما كنتش في جناب السلطان جناب جناب مش اي حد بيقف جنب السلطان وجنب رئيس الجمهورية ده دول اعزم ناس في الدنيا كلها. مين اللي ربنا سبحانه وتعالى بيجعله في جواره؟ آآ
مين اللي ربنا هيقف جنبه يوم القيامة؟ اللي كان جنب الدين وملازم وبجانب طاعة الله في الدنيا. انا انا عايز اقول لك معنى ما هو معنى رهيب هتعرفوا لما تشوف الاية اللي بعدها والاية اللي بعدها. الاية اللي بعدها او تقول لو ان دي خواتيم الزمر. او تقول لو ان الله هداني لكنت من المتقين
ده بقى ساعة ما شاف الجنة. من ساعة ما شاف المتقين وهم داخلين الجنة وراكبين على النجائب والملايكة سايقة بهم لابواب الفردوس الاعلى. فلما يشوف الجنة لو ان الله هداني لكنت من المتقين كان زماني دلوقتي من الناس دي. كان زماني الوقتي من الوفد المكرم اللي رايح يشوف ربنا جوة الجنة داهو يا ريتني
انت اشتغلت عشان الجنة. فده ندم ساعة رؤية الجنة. طب الاية اللي بعدها؟ او تقول لو ان لي كرة فاكون من المحسنين تقول حين ترى العذاب حين ترى العذاب. الندم التالت يبقى الندم الاولاني لما عرف عظمة الله. فقال يا حسرتاه على ما فرطت في جنب الله
في الجنب بالله ده هو ربنا كان بالعنق ده والعزمة دي ده انا كنت بتريق على اللي بيأفوروا في طاعته عشان يقربوا منه وانا تعرف هو عظيم قد ايه فالندم على الغفلة عن مقام الله وعن عظمة الله. الندم التاني الندم عن التفريط في الجنة وانه ما كانش
في الجنة لو ان الله هداني لكنت من المتقين. الندم التالت او تقول حين ترى العذاب. لما يشوف النار بقى قلبه يولع. هو ده بيت جهنم يا رب هي دي زنازينها! هي دي جدرانها! هي هو هو يا رب ده ده حاجة رهيبة! او تقول حين ترى العذاب لو اني
لو ان لي كرة فاكون من المحسنين. ده انا كنت هموت نفسي. ده انا كنت هاقطع سجاجيد الصلاة. ده انا كنت هبقى صوام قوام. عشان بس انجو من جهنم طب ده جهنم دي كانت عايزة شغل كتير اوي. شفتم ترتيب الندم! الندم على جهنم ندم رهيب! لما تشوف جهنم! والندم على الجنة! وانك كانت عايزة شغل اكتر من كده! ندم رهيب
لكن اول ندم الندم على التفريط في جنب الله. الندم على عدم معرفة الله. انت جاية الدنيا عشان ده. انت جاي الدنيا عشان تعرف مين هو ربنا. انت جاي دنيا عشان تتعرف على اسماءه وصفاته. انت جاية الدنيا دي عشان تتدبري في الخلق فتوصلي انت جاي الدنيا دي عشان تقف قدام ايات الكلام في القرآن عن اسماء الله
الحسنى ستعرف من هو الله. انت جاية الدنيا دي عشان تسمعي اسماء في الدروس الدروس في الاسماء الحسنى. فتعرفي من هو الله. انت جاي الدنيا دي عشان تعامله. عشان في سبيل طاعته عشان تضحي من اجل رضاه. فربنا يعاملك بقى بعطاياه فتعرف مين هو الله. من هو الله. اشد ندم يوم
القيامة مش ان واكبر صدمة هتحصل للبشرية يوم القيامة مش الصدمة اللي هتحصل. لما الناس تشوف الجنة ولما الناس تشوف لما تشوف الجنة انتم عارفين واحد بس سلام. ان ما كانش بيزاكر في الكلية وصاحبه كان بيزاكر ليل نهار وبيطلع من الاوائل والتاني مطنش. فبعد عشرين سنة من التخرج فصاحبنا ماشي اللي ما كانش بيزاكر
بيدور على شغلانة بتلات اربع تلاف جنيه في الشهر ومش لاقي. فلقى صاحبه اللي كان بيزاكر بقى رئيس جامعة ومرشح انه يبقى وزير وبياخد عشرات الالوف شهريا بيقول يا ندم اهو ده احساس بقى اللي هيشوف الجنة ويندم. يا ريتني كنت اشتغلت عشان المقامات اللي اعلى من كده. لان الفارق ما بين كل مقام ومقام في الجنة زي الفرق بين السماء
في الارض في يعني كل مقام في الجنة بنقلة ما بين السما والارض. متخيلين انتم فاشد ندم يوم القيامة مش الندم على الغفلة عن مدى نعيم الجنة ولا الندم على الغفلة عن مدى عذاب النار. هو الندم على الغفلة عن مدى عظمة الله. وجلال الله وجمال الله
وكرم الله فده اول نوع من انواع الندم اتقال يوم القيامة. عشان كده الناس يوم القيامة لما هتعرف ربنا الناس هتصرخ. الناس هتنهار الناس هتنهار ربنا يقول ويوم يعض الزالم على يديه. يعض على يديه ده مش بيعض على صوابعه. او عضوا عليكم الانامل من الغي
بيعض على ده ده واحد عايز يدخل ايديه الاتنين في بقه ويعض عليهم من كتر الندم والقار. يعني واحد اتجنن والعياذ بالله يعض على يديه واحد اتجنن. طب اتجنن الاية اللي قبلها هي اللي بتفسر اتجنن ليه؟ ما هو عض على ايديه امتى؟ يا ترى الاية اللي قبلها بتتكلم عن الجنة لما شاف الجنة ندم انه ما اشتغلهاش؟ ولا الاية اللي قبلها بتتكلم عن جهنم لما
شف جهنم ندم ان هو ما احترسش منها لأ الاية اللي قبلها بتتكلم عن جلال الله. الاية اللي قبلها في سورة الفرقان ويوم تشقق السماء بالغمام السما تقعد تتشقق يجي غمام ويتشقق والسما تتشقق وتنزل ونزل الملائكة تنزيل ملائكة السما الاولى تنزل اضعاف اضعاف البشرية. وبعد كده
ملايكة السما التانية تنزل اضعاف اضعاف ملايكة السماء الاولى. وبعد كده تتشق السماء التالتة بالغمام وتنزل ملايكة السماء التالتة اضعاف اضعاف. ملايكة السما سانية وبعد كده تتشقق السماء الرابعة بالغمام وتنزل ملايكة السماء الرابعة اضعاف اضعاف ملايكة السماء التالتة وبعد كده ملايكة السما الخامسة وبعد كده ملايكة السماء السادسة
طبعا كده ملايكة السما السابعة وبعد كده ملايكة الملأ الاعلى وبعد كده حملة العرش ويأتي رب العرش العظيم سبحانه وتعالى تخيلوا في ملك واحد واحد بس من الملأ الاعلى بحجم الكون كله. رأسه عند العرش ورجله قد مرقت في الارض. ربنا خلق مخلوق بارتفاع الكون كله. مخلوق واحد. تخيل
هي لما تشوف بقى يوم القيامة كل دول ساجدين له. كل دول خاضعين له. الملك يومئذ الحق للرحمن كله بيتفضح. الملك اللي بحق وحقيقي بتاع ربنا بس وكله اتكشف على حقيقته وكان يوما على الكافرين عسيرا. فلما عرف الناس هم دول جنودك يا رب هو كل المخلوقات العظيمة والاعداد
والذيلة والمليارات المليارات المليارات من الملايكة بالاحجام المهولة والقوات المهولة اللي ساجدة لك السجود ده وخاضعة لك ده كل دول جنودك هم اللي قوتك ايه ؟ امال انت عزمتك ايه ؟ امال انت جلالك ايه ؟ فبعدها على طول ويوم يعض الظالم على يديه يا ندمي
يا ندمه على ايه ؟ اني ما عرفتش عزمتك وجلالك. انا عايز اتكلم كتير في الموضوع ده. لعلي يبقى خطبة جمعة. عن صدمة معرفة الله القيامة عن خمسين يوم القيامة خمسين الف سنة صدمات في معرفة قوة الله. هو انت كنت بالرحمة دي يا رب! هو انت كنت بالحكمة دي يا رب! هو انت كنت
بالعدل ده يا رب هو انت كان كله عبد لك بالمنظر ده يا رب؟ هو انت يا رب كنت بالقوة دي! انت كنت بالعلم ده! انت يا رب كنت بالاجابة دي موضوع
جبار يا جماعة صدمات ورا صدمات ورا صدمات مش عايزين نندم يوم القيامة. عايزين نعرفه من الدنيا. عايزين نعرف من هو الله. عايزين نعرف اسماؤه الحسنى انت جاي الدنيا دي عشان تعرفه اوعى تغفل. تدبر في الخلق من اسباب معرفة الله. سماع الدروس عن الاسماء الحسنى. سماع الدروس عن الاسماء الحسنى
خمسين درس كل درس ساعة يكفوك عن ندم خمسين الف سنة يوم القيامة. انك ما عرفتوش في الدنيا لانك هتعبده ازاي لو ما عرفتوش. ابن عباس في قول الله وما خلقت الجن والانس الا ليعبدون. يقول اي الا ليعرفون. ما هو تعبده ازاي وانت ما تعرفوش الخضر بيقول لموسى وكيف
تصبر على ما لم تحط به خبرا. اللي انت مش فاهمه هتصبر عليه ازاي؟ هتصبري على قيام الليل ازاي في عز الشتاء اللي احنا فيه ده! وانت مش عارفة انت قايمة لمين
وانت مش عارف جلال اللي انت واقف بين ايديه. هتصبر على الصيام ازاي والعطش ورمضان داخل. يوم السبت واحد رجب. بازن الله سبحانه وتعالى هتصبر ازاي؟ وانت مش عارف انت سايب اكلك وشربك وشهوتك عشان مين ؟ هتصبر ازاي على صلاة الجماعة وتكبيرة الاحرام وانك تضرب فرامل خمس مرات يوميا. او
اما الاذان يدن عشان تجري على الجامع وانت مش عارف انت سايب الدنيا والمتع والشهوات والمصالح والتجارة واهلك واولادك ومراتك وشغلك عشان مين عشان مين ؟ عشانك يا رب. عشان ربنا عشان كده مش عايزين نندم يوم القيامة. اسمعوا دروس عن الاسماء الحسنى. عامل ربنا اعظم سبيل لمعرفة الله هو معاملة الله
انك تضحي عشانه وتتعبي عشانه فيكرمك ويفتح لك. انك ترفع ايدك وتقول يا رب فيستجيب لك فتعرف انه قريب مجيب. عظيم كريم بر محسن انك تتدبر في الخلق اقفوا قدام الايات اللي بتتكلم عن الله في القرآن وكرروها مرة واتنين وتلاتة. اما انا عملت كده زمان سرق ويحب النهاردة
بفضل منة الله فرقت معه في حياتي وقلبي وايماني وكل حاجة في حياتي. يا اخوانا احنا جايين الدنيا دي عشان نعرف ربنا. مش عايزين نتصدم يوم القيامة. لما نقول يا ندامنا هو انت يا رب كنت عزيم اوي كده! كنت كريم اوي كده! كنت غني اوي كده! واحنا كنا مشتتين ومشردين وتايهين وحزانى ومكتئبين
ولو كنا عرفناك يا رب ما كناش حزنا لدنيا ولا قبر ولا اخرة. مش عايزين نندم ومش عايزين نتصدم. الصدمة اللي هياخدها البشرية يوم القيامة لما تعرف من هو الله. اللهم احي قلوبنا بمعرفتك. اللهم احي قلوبنا بمعرفتك. اللهم اجعلنا من اهلك
وخاصتك. اللهم اجعل القرآن العظيم ربيع قلوبنا. ونور صدورنا وجلاء احزاننا. وذهاب همومنا. اللهم امين. جزاكم الله خير